CELEX: C2004/228/42
Language: fi
Date: 2004-09-11 00:00:00
Title: Asia C-264/04: Amtsgericht Breisachin 7.6.2004 tekemällään päätöksellä esittämä ennakkoratkaisupyyntö asiassa Badischer Winzerkeller eG vastaan Land Baden-Württemberg

11.9.2004   
            
            
               FI
            
            
               Euroopan unionin virallinen lehti
            
            
               C 228/21
            
         Amtsgericht Breisachin 7.6.2004 tekemällään päätöksellä esittämä ennakkoratkaisupyyntö asiassa Badischer Winzerkeller eG vastaan Land Baden-Württemberg
   (Asia C-264/04)
   (2004/C 228/42)
   Amtsgericht Breisach on pyytänyt 7.6.2004 tekemällään päätöksellä, joka on saapunut yhteisöjen tuomioistuimeen 22.6.2004, Euroopan yhteisöjen tuomioistuimelta ennakkoratkaisua asiassa Badischer Winzerkeller eG vastaan Land Baden-Württemberg seuraaviin kysymyksiin:
   
               1.
            
            
               Onko pääoman hankinnasta kannettavista välillisistä veroista 17 päivänä heinäkuuta 1969 annettua neuvoston direktiiviä 69/335/ETY, (1) sellaisena kuin se on muutettuna pääoman hankinnasta kannettavista välillisistä veroista annetun direktiivin 7 artiklan 1 kohdan b alakohdan mukaisen pääoman hankintaveron alennetun verokannan soveltamisalan muuttamisesta yhtiöiden tiettyjen rakennemuutosten hyväksi 9 päivänä huhtikuuta 1973 annetulla neuvoston direktiivillä 73/79/ETY, (2) pääoman hankintaveron yhteisen verokannan vahvistamisesta 9 päivänä huhtikuuta 1973 annetulla neuvoston direktiivillä 73/80/ETY, (3) pääoman hankinnasta kannettavista välillisistä veroista annetun direktiivin 69/335/ETY 5 artiklan 2 kohdan muuttamisesta 7 päivänä marraskuuta 1974 annetulla neuvoston direktiivillä 74/553/ETY (4) ja pääoman hankinnasta kannettavista välillisistä veroista annetun direktiivin 69/335/ETY muuttamisesta 10 päivänä kesäkuuta 1985 annetulla neuvoston direktiivillä 85/303/ETY (5) (jäljempänä direktiivi), tulkittava siten, että direktiivin 10 artiklan c kohdan kiellon piiriin kuuluvat direktiivin 4 artiklan edellytyksistä riippumatta kaikki direktiivin 10 artiklan c alakohdassa mainitut toimet?
            
         
               2.
            
            
               Onko niin, ettei direktiiviä sovellettaessa tehdä eroa julkisoikeudellisesta suoritteesta perittävän maksun ja verojen välillä siten, että Kostenordnungin mukaiset ”maksut” voidaan rinnastaa omaisuuden luovutuksista kannettavaan veroon?
            
         
               3.
            
            
               Jos yhteisöjen tuomioistuin vastaa kysymykseen 2 myöntävästi, nousee esiin seuraava kysymys: Onko direktiivin 12 artiklan 2 kohdan viimeistä lausetta tulkittava siten, että poikkeusta voidaan soveltaa siinä tapauksessa, että esimerkiksi Saksan Kostenordnungin [Gesetz über die Kosten in Angelegenheiten der freiwilligen Gerichtsbarkeit (laki asiakirjoista perittävistä maksuista), sellaisena kuin se on 26.7.1957 annetussa muodossaan, Bundesgesetzblatt I, s. 960] 60 §:n mukaan kiinteistörekisterin oikaisemisesta perintötilanteessa ei kanneta mitään maksua, jos oikaisua koskeva hakemus jätetään kahden vuoden kuluessa perittävän kuolemasta?
            
         
      (1)  EYVL L 249, s. 25.
   
      (2)  EYVL L 103, s. 13.
   
      (3)  EYVL L 103, s. 15.
   
      (4)  EYVL L 303, s. 9.
   
      (5)  EYVL L 156, s. 23.